Siam Lee-verdwyning: Die polisie soek dié man | Maroela Media
Die identikit wat die polisie uitgereik het (Foto: Verskaf)
Die polisie in KwaZulu-Natal het Woensdagaand 'n identikit uitgereik van 'n man wat glo verbind word met die verdwyning van Siam Lee, die 20-jarige vrou van Durban-Noord wat ses dae gelede in verdagte omstandighede vermis geraak het.
Daar was teen Woensdagmiddag steeds geen teken van dié jong vrou nie. Die nooddiensnetwerk Mobi-Claw 911, wat toegewyd aan die soektog deelneem en Siam se naasbestaandes bystaan, het Woensdag gesê nóg 'n dag lange ondersoek waarby die polisie, die plaaslike gemeenskapspolisiëringsforum en Marshall Security betrokke was, is agter die rug – maar sonder enige sukses.
Siam is Donderdag omstreeks 15:00 die laaste keer gesien toe sy haar werkplek in Margaret Maytom-laan in Durban-Noord verlaat het. Volgens kringtelevisiebeeldmateriaal wil dit voorkom of sy deur die bestuurder van 'n swart Mercedes Vito met 'n Gauteng-nommerplaat ontvoer is.
Die polisie het Woensdagaand in 'n verklaring gesê die man wat in die identikit geïdentifiseer is, kan waarskynlik help met inligting oor Siam se verdwyning en waar sy haarself bevind.
Die Durban-Noord-polisie ondersoek 'n saak van 'n vermiste persoon. Die polisie het 'n beroep gedoen op enigiemand wat weet waar Siam haar dalk bevind, om ao. Pillay by 073 789 9047 of 031 560 8004, of Stop Misdaad by 0860 010 111 te skakel. Of kontak Mike Myers van Mobi-Claw by 082 929 8726 of Paul Stone by 082 931 0272.
Twee 'kopers' steel glo motor by handelaar
ai…,Vader pas die mens op asb en dat sy veilig gevind word….
Ons Bid vir haar veiligheid… ons Hoop en Glo als sal ok wees, mag die man wat inligting kan verskaf vining opgespoor word, my hart bloei vir Siam Lee se Ma, sy gaan deur Hel, dit is haar enigste kind… Vader asb bring haar terug sonder enige skade, By God is niks ontmoontlik… ons bly vertrou en wag vir goeie nuus….
Yskoud word ek toe ek die pic van die man sien!!
Sterkte aan die familie en almal betrokke, mag sy gou en veilig gevind word.
Dink aan julle en hoop sy word spoedig gevind!!!
Dit is verskriklik om hierdie nuus te lees. Ek kan net bid vir hierdie pragtige kind en haar gesin. Hoe gaan ons ooit weer ons siek land kan herstel? Mag die Here haar beskerm.